EKE Gyermekhét 2025

Tájékoztató

Az EKE (**E**vangélikusok **K**özössége az **E**vangéliumért) már több mint 25 éve szervez csendesheteket a családok, az ifjúság, és - többnyire régiónként- a gyermekek részére. A Dunántúlon többször rendezhettünk gyermekhetet Piliscsabán, Szákszenden, Rábaszentandráson, Bokodon, Öttevényen majd Rábcakapin. Idén is ide, Rábcakapiba várunk benneteket.

A tábor **augusztus 10-én, vasárnap 1700 órakor,** kezdő áhítattal veszi kezdetét, melyre szüleiddel (kísérőddel) együtt várunk. Érkezés, regisztráció: 1500 – 1645. (kérünk legkésőbb 16-ig érkezzél meg!) Ugyancsak várjuk hozzátartozóidat a hét záró alkalmára is, melynek tervezett kezdete augusztus 15**.** **péntek 1700 óra.**

A tábor helyszíne: **Rábcakapi Evangélikus Ifjúsági Központ (9165, Rábcakapi Fő utca 70.)**

Idén folytatjuk ismerkedésünket a Bibliával sok játék, hasznos időtöltés mellett.

A hétre az általános iskolásokat (az idén iskolakezdőktől a szeptemberben hetedik osztályba lépőkig) várjuk.

**Hozzatok** magatokkal a szükséges ruházaton kívül:

Bibliát, TAJ-kártyát, diákigazolványt, hálózsákot/ágyneműt és lepedőt, táborköltséget: 25.000Ft-ot, szükséges orvosságot. Ha valakinek ez az összeg lehetetlenné teszi a részvételt, kérem, keressen az aláírásban szereplő címen.

**Ne hozzatok** magatokkal:

rádiót, magnót, elektronikus játékot, zsebpénzt, mobiltelefont, nasit.

**Szeretettel várunk benneteket**!

**Kedves Szülők!**

Kérjük **a jelentkezést** az [EKE Alapítvány – Evangélikusok Közössége az Evangéliumért (ekealapitvany.hu)](https://ekealapitvany.hu/) honlapon keresztül, **július 31-ig megtenni.**

**A tábor idén is péntek délután záródik!**

A táborozás feltétele a **szülői igazolás**, - a tábor kezdete előtt 8 napon belüli aláírással -, amelyet a regisztrációkor le kell adni. A nyomtatványt a jelentkezési határidő leteltekor a megadott elektronikus postacímre fogjuk kiküldeni. Ha szülő elkíséri a gyermeket, a helyszínen is kitölthető.

További információ: az alábbi elérhetőségeken.   
**Szeretettel várjuk a nyitó és záró alkalmainkra!**

|  |  |  |
| --- | --- | --- |
|  |  | Oravecz András  06-20/824-6061  [andras.oravecz.eke@gmail.com](mailto:andras.oravecz.eke@gmail.com) |